cyanic-selkie/wikianc huggingface dataset:
Villdyra kommer
Episode 4: «Slektsbånd»
Episode 4 fokuserer på livet i sen pliocen for 3,2 millioner år siden. Der møter vi en gruppe australopithecus, som er aper som går på to bein akkurat som oss. Men disse første medlemmene av menneskeslekten var ikke kjøttetere, men ble selv jaget av store rovdyr, var offer for mange sykdommer og naturkatastrofer. I episoden møter vi også den sabeltanntigeren dinofelis og den elefantlignende deinotherium. Episoden ble filmet i Etiopia og Sør-Afrika.
Episode 5: «I sabeltanntigerens rike»
Episode 5 fokuserer på livet i tidlig pleistocen for 1 million år siden. Vi befinner oss i tiden der Sør-Amerika var et eget kontinent med kjempestore dyr som ikke var å finne andre steder på jorda, som inkluderer blant annet rovfuglen phorusrhacos, det elefantstore pattedyret megatherium og den lamalignende macraucheina, men den farligste av dem alle var sabeltanntigeren smilodon, katten med hjørnetenner like skarpe som en nyslipt kjøttkniv. Episoden ble filmet i Brasil, og finner sted i det som senere ble Paraguay.
Episode 6: «Mammuter og mennesker»
Episode 6 fokuserer på livet i sen pleistocen for bare 30 000 år siden som er midten av istiden da hele jordkloden var dekket av is. Ullhårete mammuter, pelskledde neshorn, europeiske løver, gigantiske hjorter og to arter av menneske (cro-magnon-mennesker og neandertalere) dominerer landskapet. Hver sommer drar de for å beite på slettene som senere blir havbunnen i Nordsjøen, men hver vinter må de reise sørover for å finne et bedre klima. Det er en farefull reise som har stor risiko. Den siste episoden finner sted i områdene ved Nordsjøen, og ble filmet i Yukon i det nordvestlige Canada.
Forløpere og oppfølgere
Dokumentarserien Villdyra kommer har en del forløpere og oppfølgere.
Glaucotes
Utseende
En middelsstor, kraftig, mørkbrun trebukk, kroppen vanligvis tett kledt med lysbrune skjell. Antennene er omtrent så lange som kroppen. Pronotum har en tann et stykke bak midten av hver sidekant og er mye bredere enn langt. Dekkvingene er nokså jevnbrede.
Levevis
Arten er knyttet til palmeliljer (Yucca spp.) og agaver (Agave spp.). Den lever i ørkenstrøk-
Utbredelse
Artene lever i det sørvestlige USA (Arizona).
Jamaica under Panamerikanske leker 1951
Jamaica under Panamerikanske leker 1951. Jamaica deltok i de første Panamerikanske leker som ble arrangert i Buenos Aires mellom 25. februar og 3. mars 1951. Jamaica kom på trettendeplass med tre bronsemedaljer.
Absalons kirke
Absalons kirke lå på Sønder Boulevard, Vesterbro i København. Den ble oppført i 1933–1934 på oppdrag av Københavns Kirkefond ved arkitektene Arthur Wittmaack og Vilhelm Hvalsøe. Kirken er oppkalt etter biskop Absalon.
Etter at daværende kulturminister Marianne Jelved i 2013 bestemte at seks kirker i København skulle legges ned, ble kirken året etter solgt til en privatperson. Det er senere åpnet et moderne folkehus i bygningen.
Bygningen
Kirkebygningen er oppført i modernistisk romansk stil med inngangspartiet i tvillingtårn vendt ut mot Sønder Boulevard. Det antas at inspirasjonen til tårnene kommer fra Fjenneslev kirke i Sorø, som skal ha blitt bygget etter initiativ av Absalons far, Asser Rig.
Bygningen besto av tårn, skip, kor og menighetsfløy. Portalen i granitt har tympanon av Max Andersen. I skipet var det smale og høye rundbuede vinduer. Det indre av kirken var hvitkalket og hadde bjelketak. Koret var hevet over skipet med tre trinn og hadde rund korbue.
Inventar
Alterutsmykkingen besto av et trekrusifiks med evangelistsymboler, skåret av Axel Poulsen. Under krusifikset var en smal rekke med skriftsteder fra Johannesevangeliet. Denne utsmykkingen var også brukt i den midlertidige brakkekirken. Prekestolen var i mur med et relieff med englebarn utført av Max Andersen. Døpefonten av faksekalk kom tilkirken i 1957. Absalons kirke hadde også et votivskip. Orgelet var fra P.G. Andersens Orgelbyggeri og hadde 21 stemmer.
Baturaja
Baturaja er en by i provinsen Sør-Sumatra på Sumatra i Indonesia. Befolkningen var i 2010 anslått til å være tilnærmet 113 100.
Daniel Pfister
Daniel Pfister (født 7. desember 1986 i Schwaz, Østerrike) er en østerriksk aker som har konkurrert siden 2007. Hans beste resultat i en større konkurranse er en sølvmedalje under VM i aking i 2009 der han deltok i mixed-dobbel i Lake Placid i USA. Han har også bronse fra singelkonkurransen i samme konkurranse, samt bronse fra EM i aking i 2010 som fant sted i Sigulda, Latvia. Han representerte Østerrike under Vinter-OL 2010, noe som var hans første olympiade.
Franco Cervi
Franco Emanuel Cervi (født 26. mai 1994) er en argentinsk fotballspiller spiller for den spanske klubben Celta Vigo.
Vincenzo Cuccia
Vincenzo Cuccia (født 20. mars 1892 i Palermo, død 2. mars 1979 i Palermo) var en italiensk fekter som deltok i de olympiske leker 1924 i Paris.
Cuccia ble olympisk mester i fekting under Sommer-OL 1924 i Paris. Han var med på det italienske laget som vant lagkonkurransen i sabel foran Ungarn og Nederland. De andre på laget var Guido Balzarini, Marcello Bertinetti, Renato Anselmi, Bino Bini, Oreste Moricca, Oreste Puliti og Giulio Sarrocchi. Han var også med og på det italienske laget som kom på tredjeplass i lagkonkurransen i kårde bak Frankrike og Belgia.
Miguel Darío Miranda y Gomez
Miguel Darío Miranda y Gomez  (født 19. desember 1895 i León, Mexico, død 15. mars 1986 i León) var en av Den katolske kirkes kardinaler, og var erkebiskop av Mexico 1956–1977.
Han var fengslet og etterpå drevet i landflyktighet under den meksikanske religiøse forfølgelse 1926–1929.
I 1969 ble han kreert til kardinal av pave Paul VI.
Boulos Boutros Meouchi
Boulos Boutros Meouchi (fornavnet tilsvarer norsk Paul Peter, ofte gjengitt med fransk Pierre-Paul; født 1. april 1894 i Jezzine i Libanon, død 11. januar 1975 i Beirut) var en av den katolske kirkes kardinaler. Han var den maronittisk-katolske kirkes patriark av Antiokia 1955–1985.
Han deltok under Annet Vatikankonsil 1962–1965.
Han ble kreert til kardinal i 1965 av pave Paul VI.
Episkopalgenealogi
Hans episkopalgenealogi er:
Lubuk Linggau
Lubuh Linggau er en by i provinsen Sør-Sumatra på Sumatra i Indonesia. Befolkningen anslås (2005) til 148 300.
Sophie Fjellvang-Sølling
Fjellvang-Sølling, som er medlem av Københavns Skiklub, er vokst opp i Hellerup. Hun startet med alpin skiidrett da hun var 12 år. Tre år etter ble hun uttatt til det danske juniorlandslaget. I 1997 deltok hun som første danske jente i Vinter-OL for ungdom. Som 16-årig flyttet hun til Lillehammer for å starte på Norges Toppidrettsgymnas. Hun bodde åtte år i Norge fra 1997-2005. Fjellvang-Sølling har 16 gullmedaljer fra Danmarksmesterskaper i storslalåm, slalåm og super-G og kjørte i den alpine verdenscupen (storslalåm) i fem sesonger. Hun deltok også ved VM i St. Moritz 2003, Bormio 2005 og Åre 2007. Hun hadde som mål å kvalifisere seg til OL i Torino 2006 men lyktes ikke med sitt mål og måtte revurdere sin skikarriere. Det resulterte i et skifte av disiplin til den nye OL-disiplinen skicross.
Utover sine alpint- og skicrossmesterskap har Fjellvang-Sølling ett gull og tre sølv i Danmarksmesterskapene i telemark.
Monacos Grand Prix 2011
Monacos Grand Prix 2011 (offisielt: Formula 1 Grand Prix de Monaco 2011 ) var et Formel 1-løp som ble kjørt 29. mai 2011 på Circuit de Monaco i Monte Carlo, Monaco. Dette var det sjette løpet i -sesongen og det 69. Monacos Grand Prix. Løpet ble vunnet av lederen i førermesterskapet, Red Bulls Sebastian Vettel, som startet fra pole position. Ferraris Fernando Alonso kom på andreplass og McLarens Jenson Button på tredje.
Bakgrunn
I dagene forut for løpet antydet HRTs teamsjef Colin Kolles at de ville levere en offisiell protest til FIA over bruken av «off-throttle blown diffusers». HRT hadde planlagt en oppgradering som også skulle omfatte et slikt system til løpet i Spania, før FIA bestemte at «off-throttle blown diffusers», det vil si praksisen med å tvinge motoren til å fortsette å produsere eksosgasser for å generere marktrykk selv om førerne ikke bruker gasspedalen, var å regne som en bevegelig aerodynamisk enhet, og derfor ulovlig. HRT skrinla derfor den planlagte oppgraderingen. Men FIA reverserte sin avgjørelse kort tid før Spanias Grand Prix, og valgte i stedet å henvise saken til sportens tekniske arbeidsgruppe. Kolles erklærte at hans team mente konseptet var ulovlig, og at de vurderte en protest forut for Monacos Grand Prix.
Sebastian Vettel og Lewis Hamilton, som kom på første og andreplass i Spanias Grand Prix en uke tidligere, var også nummer en og to i mesterskapet på dette tidspunktet. Vettel hadde 118 poeng fra 4 seire på 5 løp, mens Hamilton hadde 77 poeng. På de neste plassene i mesterskapet lå Mark Webber med 67 poeng, Jenson Button med 61 og Fernando Alonso på femteplass med 51 poeng. Red Bull ledet også konstruktørmesterskapet med 185 poeng, foran McLaren med 138 poeng og Ferrari på tredje med 75 poeng. Før dette løpet hadde Williams ikke scoret noen poeng overhodet, den dårligste sesongstarten i teamets historie.
Kvalifisering
I den tredje og siste kvalifiseringsomgangen krasjet Sergio Pérez etter han kom ut av tunnelen, i en ulykke som var svært lik Nico Rosbergs i en av treningsomgangene tidligere. Men Pérez var ikke like heldig og smalt sidelengs inn i barrieren på motsatt side av sjikanen. Kvalifiseringen ble rødflagget i over en halv time mens Pérez ble hentet ut av bilen og barrieren reparert. På de 2 minuttene og 26 sekundene kunne ingen av de gjenværende ni bilene forbedre sine tider, ettersom dekkene i ventetiden hadde mistet temperatur og dermed ytelse. Dette betød at Vettel og Button, som hadde satt rundetider tidligere i omgangen, hadde en stor fordel i forhold til de førerne som ikke hadde satt tider.
Pérez' sammenstøt med barrieren var av samme type som Sauber-føreren Karl Wendlingers krasj i treningsomgangene før Monaco Grand Prix 1994. Wendlinger ble liggende i koma i flere uker etter sin ulykke, men på grunn av de sterkt forbedrede sikkerhetsreglene siden den gang ble Pérez' skader mindre alvorlige, og han slapp unna med en hjernerystelse og en forstuing i låret. Han var imidlertid ikke i stand til å kjøre løpet neste dag.
Ingen av de to HRT-førerne klarte å sette en tid under kvalifiseringen, Liuzzi på grunn av skader på bilen fra treningsomgangen tidligere på dagen, og Karthikeyan på grunn av svikt i girkassen og bakre hjuloppheng. Imidlertid, i henhold til 107%-regelen fikk begge førerne dispensasjon til å starte løpet ettersom de hadde satt tider som var innenfor 107% i de tidligere treningsomgangene.
Løpet
Vettel vant starten fra pole og ledet foran Button inn i første sving, mens Alonso kom seg forbi Webber, som hadde en dårlig start, til tredje. Hamilton startet fra niende posisjon men gjorde lite framskritt på den første runden. Vettel lå 2,4 sekunder foran Button etter første runde. Schumachers anti-stall slo inn i starten, og han falt tilbake til tiendeplass før første sving, men han tok tilbake niendeplassen fra Hamilton ved Grand Hotel-hårnålen. Vettel fortsatte å bygge opp en sterk ledelse, men pitstoppet hans på runde 16 var langsomt og han fikk dekk med den harde gummiblandingen på grunn av en feil i radiokommunikasjonen. Alonso ledet en kort stund, men da han gikk i pit på runde 17 gikk Button i ledelsen. Han beholdt ledelsen til han gjorde en pitstop på runde 33, og Vettel tok igjen over ledelsen.
En episode mellom Hamilton og Massa gjorde at Massa krasjet i tunnelen, og safety car kom ut for første gang. På samme tid oppsto det brann i Schumachers idet han skulle til å gå inn i pit, og bilen ble stående i innkjøringen til pitlane, slik at safety car-perioden vedvarte til de fikk ryddet unna begge bilene. Vettel lå i teten bak safety car og etter restarten begynte en kamp mellom Vettel, Alonso og Button. Vettel holdt de to tidligere verdensmestrene bak seg, til tross for at han var på dekk som hadde vart siden runde 16. Ettersom Button og Alonso kjempet om andreplassen så det ut til at løpet gikk mot en spennende avslutning, da det skjedde en ulykke hvor Hamilton, Sutil, Alguersuari og Petrov var innblandet. Sutil hadde truffet barrieren i foregående sving og punktert høyre bakhjul. Hamilton bremset da Sutil mistet kontrollen, og Alguersuari kjørte inn i Hamilton bakfra og skadet Hamiltons bakvinge. Alguersuari traff barrieren og forårsaket at Petrov gjorde det samme, slik at begge bilene var ute av løpet, og Petrov satt en kort stund fast i bilen. Dette brakte safety car ut igjen, og på runde 72 ble løpet rødflagget, og alle bilene stoppet på griden. I rødflaggperioden kunne teamene skifte dekk og arbeide på bilene. Dette var en fordel for Vettel, Alonso og Hamilton. Vettel og Alonso hadde svært slitte dekk, mens Hamilton mest sannsynlig ikke ville ha kunnet fullføre løpet med den skadede bakvingen, som det tok nesten hele rødflaggperioden å skifte.
Etter at Petrov var brakt ut av bilen og banen ryddet ble løpet restartet bak safety car, som gikk inn på slutten av runde 73. På runde 74 var det en kort gulflagg-period på grunn av en episode mellom Hamilton og Maldonado som endte Maldonados løp med en ødelagt forstilling. Vettel gikk i mål på førsteplass, og økte sin ledelse i mesterskapet til 58 poeng. Vettel ble tett fulgt av Alonso på andre, med Button på den tredje pallplassen.
Hamilton hadde en vanskelig dag og ble straffet for å ha forårsaket to unngåelige ulykker, en som involverte Massa (som han fikk en gjennomkjøringsstraff for), og den andre med Maldonado som han etter løpet fikk en tidsstraff på 20 sekunder, som dog ikke påvirket hans sjetteplass i løpet. Hamilton kritiserte løpslederne etter løpet, og uttalte til BBC at «På seks løp har jeg vært hos løpslederne fem ganger. Det er en vits, det er en absolutt forbanna vits». Han beklaget senere uttalelsene sine.
Kvalifisering
Noter til tabellen:
Løpet
Noter til tabellen:
Griqua-asteroide
Griqua-asteroidene er en kategori av asteroider som har sin omløpsbane i asteroidebeltet, mellom 3,1 og 3,7 AU fra Solen. Disse asteroidene befinner seg i en 2:1 baneresonans med Jupiter.
El Chichón
El Chichón er en vulkan nordvest i den meksikanske delstaten Chiapas. Vulkanen hadde et større utbrudd som varte fra den 28. mars til den 4. april 1982.
Raël
Raël (født Claude Vorilhon 30. september 1946 i Vichy i Frankrike) er leder for den internasjonale organisasjonen den raëlske bevegelse, som tror at livet på jorden ble skapt av vitenskapsmenn og kunstnere fra en annen planet. Organisasjonen har blant annet gjort seg kjente for sitt engasjement til fordel for menneskekloning.
Bakgrunn
Claude Vorilhon ble født i Vichy i Allier men vokste opp i Ambert hjemme hos sin mormor, som var ateist. Hans far var jødisk og moren katolikk. Han gikk på en katolsk internatskole i Le Puy-en-Velay og skapte bølger der ved å ta del i nattverden uten å være døpt. Hans foreldre tok ham ut av internatskolen og satte han på den offentlige skole i Ambert.
Som 15-åring stakk han av fra skolen og haiket til Paris, og var der i tre år som gatemusiker og ved å spille på kaféer og kabareter. Han traff Lucien Morisse, leder for et nasjonalt radioprogram, som var på leting etter unge talenter. Vorilhon tegnet en platekontrakt og ble tenåringsstjerne på radioen. Som sanger brukte han artistnavnet Claude Celler. Han spilte inn seks singler, hvorav en ble i noen grad en «hit»: Le miel et la cannelle (Honning og kanel). Vorilhon likte Jacques Brels stil og forsøkte å etterligne den.
Raël arbeidet frem til 1973 som rallysjåfør og motorsportjournalist og drev en egen avis.
UFO-opplevelse
Den 13. desember 1973 var han – etter eget utsagn – med på en UFO-kontakt. Raël sier at han da ble kontaktet av en representant (Jahve) for en utenomjordisk sivilisasjon. Under de seks følgende dagene fikk han et budskap. Raël har publisert budskapet i en bok, på engelsk oversatt med tittelen The Final message og Intelligent design: Message from the designers.
Budskapet forklarer i korthet at livet på jorden har oppstått genom intelligent design på vitenskapens vei ved genetisk ingeniørskunst. De nevnte utenomjordiske og deres farkoster har tidligere i historien blitt oppfattet som guder, engler og andre fenomener. I Bibelen benyttes for eksempel ordet Elohim, de som kom fra himmelen, for å beskrive dem og selve skapelseprosessen.
Etter kontakten den 13. desember har Raël helt viet seg til å bygge opp den internasjonale raëlske bevegelse, og til å gi intervjuer, holde foredrag og arrangere seminarer i selvutvikling. Målet er å bygge en ambassade for at den utenomjordiske sivilisasjonen – Elohim – skal kunne knytte en offisiell kontakt med menneskeheten.
Steinar Krakhellen
Steinar Kjell Krakhellen (født 6. august 1945) er en lokalpolitiker som representerer Høgre og er tidligere ordfører i Solund kommune i Sogn og Fjordane.
Steinar Krakhellen fra Krakhella hadde bakgrunn som trygdesjef i Solund da han ble innvalgt i kommunestyret og var ordfører mellom 1975 og 1981, deretter overtok han som postekspeditør ved siden av gårdsdriften. Krakhellen var innvalgt til Sogn og Fjordane Fylkesting 1983 til 1987.
Krakhellen ble igjen valgt til ordfører i 1999 etter at Høyre fikk rent flertall i kommunevalget og satt som ordfører til 2003.
Han har fire barn.
Canadian (elv)
Canadian er den største sideelva til Arkansas. Den har utspring i Colorado på 2 900 moh., helt nede ved grensen til New Mexico. Canadian renner etter 2,5 km inn i New Mexico, deretter gjennom «Texas Panhandle» og mesteparten av det sentrale Oklahoma, i alt 1 458 km. Nedbørfeltet er på 122 701 km². Den største sideelva er North Canadian.
Nesten helt nederst er den demmet opp, hvor reservoaret Eufeula Lake på 410 km² er dens største innsjø.
Den første europeer i området var den spanske erobrer Francisco Vásquez de Coronado i 1541. I 1601 foretok den spanske guvernør i Nueva Mexico, Juan de Oñate, en ekspedisjon inn i prærielandet i øst (Oklahoma), og gav elven navnet Rio Magdalena.
Navnet Canadian fikk den av franske oppdagere, som skulle utforske en rute fra Mississippi til Santa Fe. De antok feilaktig at elven hadde i sitt utspring langt mot nord, i Canada.
Etter jicarillaenes tradisjoner var elven, ved siden av Arkansas River, Rio Grande og Rio Pecos, en av de fire hellige elver som avgrenset deres områder.
Prabumulih
Prabumulih er en by i provinsen Sør-Sumatra på Sumatra i Indonesia. Befolkningen anslås (2005) til 103 500.
Kiropraktikk
Kiropraktikk (fra gresk «utført med hendene») er et helsefag innenfor alternativ medisin som fokuserer på diagnostikk, behandling og forebygging av biomekaniske feilfunksjoner i muskel- og skjelettsystemet, samt effekten av dette på nervesystemet og individets generelle helsetilstand. Behandlingen baseres i stor grad på manuelle metoder, og er assosiert med flere negative bivirkninger som skiveprolaps eller hjerneslag og dødsfall. Embetsstudiet i kiropraktikk er en femårig universitetsutdannelse på mastergradsnivå, etterfulgt av ett år obligatorisk turnustjeneste hos en godkjent kiropraktor. Kiropraktorer er som øvrig helsepersonell i Norge bundet av krav til faglig forsvarlighet slik det er beskrevet i helsepersonelloven og kiropraktorforskriften.
Trygderefusjon for kiropraktortjenester ble innført i Norge fra 1975. Kravet om legehenvisning for å få trygderefusjon ble fjernet i 2006 og antallsbegrensningen for refusjon ble fjernet i 2017. De senere årene har også det offentlige bevilget midler til fond for forskning og etterutdanning. I 1988 vedtok Stortinget autorisasjon av kiropraktorer etter en Norsk Offentlig Utredning. Stortinget har flere ganger besluttet å opprette kiropraktorutdannelse på norsk universitet, men budsjettprioriteringen mangler fortsatt per oktober 2020. Fra 2006 fikk kiropraktorer og manuellterapeuter rett til å henvise til fysioterapi, spesialisthelsetjenester samt å vurdere behov for sykemelding. Rett til å rekvirere radiologiske undersøkelser som røntgen, CT, MR og ultralyd hadde kiropraktorene fra tidligere. Kiropraktorbehandling har blitt anbefalt av kliniske retningslinjer for ryggsmerter, og består i det fleste land hovedsakelig av manuelle teknikker (manipulasjon), bløtvevsteknikker, rådgivning og veiledning om øvelser og rehabilitering
Historisk opprinnelse
Kiropraktikk som metode som ble utviklet i Davenport i Iowa i USA fra 1895 av kanadiskfødte Daniel David Palmer (1845–1913). I 1898 åpnet han Palmer School of Chiropractic. Sønnen B.J. Palmer overtok skolen i 1906 og bidro til å spre kunnskap om metoden først på 1900-tallet. Den første kiropraktor i Norge, Arthur E. Lund, startet praksis i Oslo i 1922. Han ble første president i Norsk Kiropraktorforening som ble stiftet i 1935.
Sikkerhet
Verdens helseorganisasjon (WHO) og Nasjonalt kunnskapssenter for helsetjenesten med flere anser kiropraktorbehandling for å være en forholdsvis trygg behandlingsform uten nevneverdige varige bivirkninger hvis utført av autorisert kiropraktor. . Ufarlige bivirkninger som lokal ømhet, hodepine og slitenhet forekommer ofte etter ulike typer manuell behandling. . Svært alvorlige bivirkninger som kardiovaskulære slag, lammelse og dødsfall har vært rapportert som enkelttilfeller, men anslås som svært sjeldent. . Det er derimot vanskelig å fastslå eksakt risiko ettersom det er meget sjeldent, og slike type plutselig kardiovaskulære slag og plutselige dødsfall skjer like ofte hos andre behandlere i primærsektoren, og også skjer hos unge i forbindelse med idrettsaktivitet og kraftig nakkebevegelse. Det er innført generell rapportering av bivirkninger hos kiropraktorer på rutinebasis i mange land.
Om kiropraktorbehandling av voksne personer har relativt lav risiko for bivirkninger, er behandling av barn forbundet med betydelig større fare, både fordi skjelettet ikke er ferdig utviklet hos barn og fordi kiropraktorutdannelsen stort sett ikke involverer behandling av barn. Forskere og barneleger advarer derfor mot å utsette små barn for kiropraktisk behandling. Særlig kontroversiell er spinalmanipulering i behandling av spedbarnskolikk ettersom det ikke foreligger vitenskapelig dokumentasjon på effekt.
Når det gjelder alvorlige bivirkninger som kardiovaskulære slag og lammelse har enkelte studier har ikke klart å knytte en klar risiko til manipulasjonsbehandling, men heller ikke klart å avkrefte denne. En oversiktsartikkel har konkludert med at risikoen for eventuelle alvorlige bivirkninger er så lav at nakkebehandling utført av en kvalifisert kiropraktor må anses som sikkert. Den tyske professoren Edzard Ernst mener imidlertid at effekten av manipulering ikke oppveier risikoen for alvorlige bivirkninger og død, selv om den er meget lav
Norske forhold
Kiropraktikk har vært praktisert i Norge siden 1922, og er per i dag en del av primærhelsetjenesten. I 1988 ble tittelen kiropraktor beskyttet, og utøvere måtte være autorisert og ha lisens i hht «Lov om helsepersonell» på linje med annet helsepersonell. Norske kiropraktorer fikk fra 1. januar 2006 status som primærkontakt innen sitt kompetanseområde på samme måte som leger, tannleger og psykologer. . Som autorisert helsepersonell er kiropraktorer bundet av krav til faglig forsvarlighet, slik det er beskrevet i helsepersonelloven. En kiropraktor har henvisningsrett til sykehus, spesialister, fysioterapi og radiologiske undersøkelser samt rett til å sykmelde inntil 12 uker. Pasienter hos kiropraktorer fikk frem til januar 2017 refusjon fra NAV for inntil 14 årlige behandlinger, dette ble da endret og en har ikke lenger et tak på antall behandlinger. Trygderefusjon for kiropraktortjenester ble innført i Norge fra 1975.Andelen som refunderes er ikke justert tilstrekkelig i forhold til den generelle prisstigningen, slik at andelen har blitt redusert med 75% fra 1975 til i dag.
Kiropraktor er en yrkestittel som i Norge er forbeholdt kiropraktorer som er autorisert av Statens autorisasjonskontor for helsepersonell. Kiropraktorenes hensikt er å forebygge, diagnostisere og behandle feilfunksjon og sykdom i muskler, nerver og ledd. Kiropraktikk defineres som en helseprofesjon som befatter seg med diagnostikk, behandling og forebygging av biomekaniske feilfunksjoner i bevegelsesapparatet samt å vurdere effekten av dette på nervesystemet og individets generelle helsetilstand. Behandlingen baseres i stor grad på manuelle metoder. Kiropraktorens viktigste hjelpemiddel er hendene, og kiropraktikk betyr å utføre med hånd.
Profesjonsutvikling i Norge
Politisk og forvaltningmessig betraktes kiropraktikk i dag som en helseprofesjon som er integrert i det etablerte, offentlige helsevesen i Norge. Selv om profesjonen har vært praktisert i Norge siden 1922 har endringene i kiropraktorenes status som politikerne har gjennomført de siste 20 årene møtt motstand, blant annet fra legehold. Fra 1988 ble tittelen beskyttet og utøvere må være autorisert og ha lisens i hht «Lov om helsepersonell» på linje med annet helsepersonell.
Den første søknad om autorisasjon av kiropraktorer i Norge kom i 1936, og ble avslått. Saken ble fremmet på nytt i både på 1950- og 1960-tallet. I 1974 ble det gitt adgang til trygderefusjon for kiropraktorbehandling etter henvisning fra lege. Kiropraktorens virksomhet var imidlertid fortsatt lovregulert av det tidligere lovverket om alternativ medisin fra 1936.
I 1979 ble det nedsatt et offentlig utvalg av Sosialdepartementet for å utrede autorisasjonsspørsmålet. Etter 5 år ble utvalgets rapport fremlagt; NOU 10 (1985). Denne lå til grunn for den offentlige godkjenning (autorisasjon) av kiropraktorer som ble vedtatt av Stortinget i 1988.
I dag driver de fleste kiropraktorer i Norge privat praksis. Mange arbeider tverr- eller flerfaglig i kontorfellesskap med blant annet leger, fysioterapeuter, akupunktører, massører og lignende. I offentlig sektor er det ved flere av landets sykehus ansatt enkelte kiropraktorer ved ryggpoliklinikker og smertepoliklinikker.
Utdanning
Det finnes ingen kiropraktorutdanning i Norge pr. 2013, og norske studenter må reise til Danmark, New Zealand, USA, Storbritannia eller Australia. Etter anbefaling fra Kirke-, utdannings- og forskningskomiteen som ønsker norsk kiropraktorutdanning raskt på plass, har Stortinget gått inn for opprettelse av kiropraktorstudium i Norge. Antall kiropraktorer med doktorgrad i Norden har steget etter etableringen av Nordisk Institutt for Kiropraktikk og Klinisk biomekanik i 1994 samt opprettelsen av kiropraktorutdanning ved Sundhedsvitenskapelig fakultet ved Syddansk Universitet i Odense. Norsk Kiropraktorforening (NKF) har bidratt betydelig økonomisk ved etableringen av instituttet. Den norske regjeringen tilrettelegger årlig med betydelige summer til kiropraktisk forskning og dette har resultert i et økende antall doktorgradsstudenter i Norge på forskjellige norske universiteter.
I 2013 ble det fra Universitetet i Oslo uttalt at man ønsket å tilby kiropraktorutdanning, men dette førte til kritikk av å legitimere udokumentert behandling og planen ble droppet.
Kontrovers
Det har vært mange konflikter innen kiropraktikkens historie, både innen profesjonen og med forvaltning og andre helseprofesjoner. Daniel D. Palmer, kiropraktikkens grunnlegger, hevdet å ha manipulert ryggraden til en mann som var tilnærmet døv, og at han hadde kurert ham for sin hørselshemning. Tidligere kiropraktiske forklaringsmodeller mente at en såkalt «skiveforskyvning» eller «-utglidning» forstyrret «kroppens iboende intelligens». Man mente at manipulasjonsbehandlingen "satt skiven tilbake på plass". Denne hypotesen ble til da det var begrenset kunnskap om kroppens anatomi, men er i praksis utelukkket gjennom den vitenskapelige utvikling, da det ikke finnes noe evidens biomekanisk som støtter dette. Mange kiropraktorer mener likevel at manipulasjonsbehandling kan påvirke ulike organiske funksjoner via det parasympatiske nervesystemet. Forskyvningsteorien har blitt kritisert for å ikke være basert på anatomi og medisinsk kunnskap, og fordi disse forskyvningene aldri har blitt observert. . Også blant mange kiropraktorer er det i økende grad avvisning av hypotesen.
19. april 2008 skrev den britiske forskeren Simon Singh en artikkel i The Guardian, hvor han både viser til studier som tilbakeviser mange av de påståtte virkningene ved kiropraktisk behandling på tilstander som idiopatisk skoliose, organiske plager, asthma, øre- nese- og halsproblemer (og definerer disse som kvakksalveri), og til studier som viser at vanlig og risikofri fysioterapi har like stor effekt på ryggplager. Han ble på grunnlag av kritikken i artikkelen saksøkt for injurier av British Chiropractic Association. Singh vant saken etter to års kamp, og saken skapte også oppmerksomhet om kiropraktikkens (mangel på) effekt på en rekke sykdomstilstander utenfor muskel- og skjelettapparatet og blest om Englands kontroversielle injurielovgivning.
Palembang
Palembang er provinshovedstad i provinsen Sør-Sumatra på Sumatra i Indonesia. Befolkningen anslås (2005) til 1 241 300.
Thea
Thea og Tea er kortformer av navn som Dorothea, Mattea, Theodora og Therese. Opprinnelsen er navnet på en av titanene, den oldgreske gudinnen Theia, hvis navn på sin side simpelthen betyr «gudinne».
Utbredelse
Thea har vært blant de mest populære døpenavnene i Norge fra ca. 1995, og har vært på ti på topp-listen i alle år fra 1999. Det var i 2005 over 6500 norske kvinner som het Thea. Tea er en mindre vanlig variant av navnet.
Durin VI
I Tolkiens Midgard var Durin VI dvergen som var konge over Durins folk i Khazad-dûm da balrogen ble vekket til live dypt under byen der. Han ble født i året 1731 i det tredje tidevervet. Balrogen drepte kong Durin i 1980 i det T.T., og etter det ble den av dvergene kalt Durins bane. Durin VI var den siste reinkarnasjonen av Durin den Udødelige, og han var den første som ble drept. Han ble etterfulgt av sin sønn Náin I.
Królowie Plemienia Durina
Gustaf Dyrssen
Dyrssen ble olympisk mester i moderne femkamp i OL 1920 i Antwerpen. Han vant konkurransen foran tre landsmenn. Fire år senere, i OL 1924 i Paris, kom han på andreplass bak landsmannen Bo Lindman. Tolv år senere, i OL 1936 i Berlin var han med på det svenske fektelaget som kom på andreplass i lagkonkurransen i kårde.
Cacadou
Cacadou er et band fra Oslo/Hamar. Bandet ble startet i 2001, og sjonglerer mange ulike instrumenter og musikalske sjangre både på scenen og i studio. Musikken er en salig blanding av americana, bluegrass, balkanboogie og speedcountry, og alle sangene handler om livet i den imaginære havnebyen Aboretto, et vakkert og voldelig sted.
I 2006 spilte bandet inn en musikkvideo til sangen Favourite time of the year, regissert av Anne Sewitsky og med skuespiller Anders Baasmo Christiansen i en sentral rolle som den uberegnelige Captain Ed. Cacadous musikk har vært med i flere NRK-produksjoner (blant annet Himmelblå), og bandet har også bidratt i flere av Kristoffer Kumars skateboard-filmer. I 2011 dukket også bandets medlemmer selv opp i Jakten på den 6. sans.
Cacadous foreløpig siste album, Cold Cuts, innspilt i Athletic Sound Studio i Halden, kom ut i desember 2016.
Nils Holgersson-plaketten
Nils Holgersson-plaketten er en litteraturpris som tildeles svenske forfattere av barne- og ungdomslitteratur. Den er blitt delt ut av Svensk Biblioteksförening på Selma Lagerlöfs fødselsdag, 20. november, siden 1950. Fra 2003 er det også delt ut prispenger på 10 000 kroner.
Crest Computer
Crest Computer Norway AS var et norsk selskap som ble etablert september 1999 for å drive pan-europeisk salg av egne PC-er, hvor all ekstern kapasitet med unntak av salg- og markedsføring ble leid inn utenfra. Selskapet ble grunnlagt av folk med bakgrunn blant annet fra Dell og Santech (CHS).
Selskapet gikk konkurs i januar 2003, og hadde på det tidspunktet 10 ansatte.
XFX
XFX er et Hongkong-basert selskap, etablert i 1989, som produserer datakomponenter, spesifisert grafikkort.
Letalitet
Letalitet er dødeligheten for en bestemt sykdom. Den spesifiseres i prosent av de som er angrepet av sykdommen.
Hilda-familien
Hilda-asteroidene er en kategori av asteroider i det ytre asteroidebeltet. De kjennetegnes ved deres baneelement. Deres middelavstand til Solen er mellom 3,7 AU og 4,2 AU. De har en eksentrisitet på mindre enn 0,07 og en inklinasjon på mindre enn 20°. De har ingen felles opphav eller felles geologi, men de kjennetegnes av at de har en 2:3 middelbaneresonans med Jupiter. Den første oppdagede asteroiden av denne typen var 153 Hilda, og kategorien har fått sitt navn etter denne.
Omløpsbane
Baneresonansen med Jupiter får den konsekvensen at Hilda-asteroiden aldri fanges av gasskjempen Jupiters gravitasjon. Dette til tross for at asteroidenes aphelium ligger nær Jupiters omløpsbane.
På grunn av at asteroidene gjør tre runder rundt Solen på samme tid som Jupiter gjør to, kommer Hilda-asteroidene til å være i nærheten av Jupiters lagrange-punkter L3, L4 og L5 hver gang de når sit aphelium. Og hver gang de er nærmest Jupiter så er de nær sitt perihelium, og derfor relativt langt fra Jupiters gravitasjon.
Det finnes 1,197 Hilda-asteroider (2008), men det finnes en enda større gruppe asteroider med nærliggende baneelement.
Skjær
Skjær (norrønt: sker; beslektet med verbet skjære) betegner en liten øy eller holme av stein. Lokalt brukes også benevnelsen båe om samme sak, fra norrønt boði, grunnbetydning det som «forkynner, varsler (noe)»; betegnelsen viser til at vannets bryting røper skjulte skjær. Enkelte skjær er undervannsskjær og knapt synlige ved fjære sjø, mens andre virker store ved lavvann og små ved flo sjø. Skjær kan finnes overalt der fjellgrunn fortsetter ut i havet med likeartet topografi, men ikke i samme grad ved langgrunne sandstrender. I Norge og Sverige er skjær gjerne avrundede landformer, som en kolle helt eller delvis nedsenket i vann.
Kartlegging av skjær og grunner langs kysten har hatt høy prioritet av hensyn til skipsfarten. Grunnstøtinger på ukjente skjær kan fortsatt være mulig langs deler av norskekysten, noe som sist ble vist i Rocknes-havariet. Forliset skyldtes navigering utenfor den angitte farleden.
Ansamlinger av øyer, holmer og skjær langs kysten kalles skjærgård, og de ytterste faste punktene langs kysten er utgangspunkt for fastlegging av grunnlinjen og derved territorialgrensen.
Etymologi
Innenfor de germanske språkene er det som på norsk: dansk som skær, svensk som skär, også på tysk: schäre, og beslektet i finsk: kari, estisk: skäär, latvisk: šēra, litauisk: Šcheras og russisk: шхеры (shkhery). På skotsk-gælisk opptrer det som sgeir, se eksempelvis Sula Sgeir nord for Skottland, på irsk som sceir, walisisk som sgeri, og på manx, med åpenbar norrøn avledning, skeyr, fra Mans norrøne fortid.
Firminus
Firminus er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (13-25 millimeter), blanke, gulbrune oldenborrer. Undersiden er tett hårete.
Utbredelse
I Europa er slekten utbredt i et belte fra det sørlige Frankrike i vest til Nord-Makedonia i øst. Ellers er slekten bare kjent fra Nord-Afrika.
Systematisk inndeling
Artene ble tidligere plassert i slekten Rhizotrogus.
Schweizer Hitparade
Schweizer Hitparade er Sveits' offisielle hitliste r over de mestselgende musikksinglene og musikkalbumene i Sveits. Listene ble startet som en singeliste i januar 1968 og siden utvidet med en albumliste i 1983 og siden egne lister for radioavspillinger og samlealbum. Listene utarbeides av det tyske medieselskapet GfK Entertainment på oppdrag av IFPI Schweiz.
Calvin Bridges
Calvin Bridges (født 24. januar 1952) er en amerikansk gospelartist. Han har gitt ut en rekke album, blant annet sammen med Oslo Gospel Choir. Bridges er representert med en tekst i Norsk salmebok 2013. Sangen er tonesatt av Oslo Gospel Choirs dirigent Tore W. Aas.
Schweizer Hitparade
Bakgrunn
2. januar 1968 ble den første sveitsiske singellisten publisert og kringkastet på Schweizer Radio DRS (i dag Schweizer Radio und Fernsehen). I starten var listen en ren topp 10-liste, men med økende platesalg ble listen utvidet til en topp 100-liste. I 2010 gikk man tilbake til en topp 75-liste, før listen igjen ble utvidet til 100 høsten 2016.
Listene
Listene utarbeides av GfK Entertainment, som i 2010 også etablerte Les charts, en hitliste over de mest populære singlene og albumene i Romandie, den fransktalende regionen i Sveits:
Listene oppdateres hver søndag og publiseres den påfølgende onsdagen.
Costa Rica under Panamerikanske leker 1951
Costa Rica under Panamerikanske leker 1951. Costa Rica deltok i de første Panamerikanske leker, som ble arrangert i Buenos Aires mellom 25. februar og 3. mars 1951. Costa Rica kom på tolvteplass med én sølvmedalje.
Bengkulu (by)
Bengkulu er provinshovedstaden i provinsen Bengkulu på Sumatra i Indonesia. Befolkningen anslås (2005) til 309 800.
Den var tidligere en britisk garnisonsby kalt Bencoolen på engelsk.
Historie
Det britiske Ostindiakompaniet gjorde i 1685 Bengkulu/Bencoolen til et viktig handels- og utskipningssted for pepperhandelen. I 1714 bygde britene Fort Marlborough i byen; det står der fremdeles. Denne handelsposten ble aldri den suksessen som britene hadde ønske seg; europeerne syntes det var et utrivelig sted som man helst ikke ville komme til – man ønsket slett ikke å «dra dit pepperen gror». Men det var heller ikke nok pepperproduksjon i området til at handelsstedet var særlig rentabelt. Til tross for disse vanskelighetene holdt britene ut, og holdt på byen og området i 150 år. Så, ved en anglo-hollandske traktat av 1824 avgav de stedet til Nederland og det gikk over til å bli en del av Nederlandsk Ostindia. Britene konsentrerte sine regionale handelsinteresser om Malacca i stedet. Som resten av dagens Indonesia forble nederlenderne koloniherrer frem til avkoloniseringen etter annen verdenskrig, bare avbrutt av noen års japansk styre.
Asteroidebeltekomet
Den føreste asteroidebeltekometen var 133P/Elst-Pizarro som ble oppdaget i 1979. Den viste imidlertid ingen tegn på å være en komet, og ble betraktet som en asteroide med en for asteroidebeltet typisk lav eksentrisitet og inklinasjon. Dette vedvarte frem til 1996 da Eric Elst og Guido Pizarro oppdaget at asteroiden hadde en lang hale. Senere observasjoner i 2002 har bekreftet at det fremdeles finnes en hale.
Joe Collier
Joel Dale Collier (født 7. juni 1932 i Rock Island i Illinois) er en amerikansk tidligere trener i amerikansk fotball som var hovedtrener for Buffalo Bills i American Football League (AFL) fra 1966 og ut deler av 1968 med et sammenlagtresultat på 13–16–1.
College
Collier gikk på Northwestern University og spilte for Northwestern Wildcats. I 1952 slo han Big Ten Conference-rekorden ved å ta imot syv touchdownpasninger og sanke 650 yards totalt. Han ble utvalgt til College Football All-America Team i 1952. Etter 1953-seosngen, hvor han var kaptein for Wildcats, ble Collier valgt i 22. runde av NFL Draft i 1954 av New York Giants. Collier valgte derimot ikke å spille på profesjonelt nivå, og ble heller en assistenttrener på Western Illinois University etter å ha tjenestegjordt i hæren i tre år. Collier tilbrakte tre sesonger som assistenttrener på Western Illinois, fra 1957 til 1959.
Buffalo Bills (1962–1968)
Etter to sesonger som assistenttrener for Boston Patriots i den nye American Football League tok Collier en stilling som en forsvarstrener for Buffalo Bills i 1962. Laget vant AFL Championship Game 1965 over San Diego Chargers med stor hjelp fra forsvaret Collier hadde utformet. En av idéene hans var lik det moderne zone blitz; Colliers forsvar hadde spillere på forsvarsrekken som flyttet seg bakover for å dekke opp under pasningsforsøk. Collier ble forfremmet til hovedtrener i 1966 etter at den tidligere hovedtreneren Lou Saban sa opp. Bills’ beste sesong under Collier var i hans første år, da de vant Eastern Division med et sammenlagtresultat på 9–4–1, men senere tapte mot Kansas City Chiefs i AFL Championship Game. Laget fulgte det opp med å ende 1967-sesongen med et sammenlagtresultat på 4–10. Etter dårlige resultater for laget i en sesongoppkjøringskamp i 1968 satte Collier opp et treningsprogram for laget. Under en av treningene knakk quarterback Jack Kemp høyrefoten sin, og måtte stå over sesongen etter en operasjon. Bills sparket Collier etter et 48–6 nederlag mot Oakland Raiders i andre uke av seriespillet. Sports Illustrated mente at «Collier's fate undoubtedly was decided...» av Kemps skade.
Denver Broncos (1969–1988)
I 1969 ble Collier hovedtrener for Denver Broncos, som han skulle tilbringe 20 år med og blant annet følge til tre Super Bowls som defensive coordinator. Collier var arkitekten for Broncos’ 3–4 forsvar mot slutten av 1970-tallet, som fikk kallenavnet Orange Crush Defense. Selv om han foretrakk å sette opp Broncos’ forsvar med fire linemen, eksperimenterte han til tider med et 3–4 forsvar. Etter at Lyle Alzado ble skadet i 1976-sesongen brukte han systemet oftere og fikk forbedret det: forfatteren Terry Frei beskrev ham som «the scientist in the laboratory, coming up with ways to make the defense even better.» Etter å ha blitt ansatt av Saban forble han defensive coordinator for de neste fire hovedtrenerne laget hadde. Dan Reeves gav Collier sparken etter -sesongen.
New England Patriots (1991–1992)
I og  var han defensive coordinator for New England Patriots. Collier tok over et forsvar som hadde tillatt nest flest poeng i ligaen da laget gikk 1–15 i 1990. I Colliers første år forbedret forsvaret seg fra nest dårligst i ligaen til 15. plass blant 28 lag. En av grunnene var at Patriots’ forsvar mot løp, som var #28 i 1990, forbedret seg til #9 i 1991.
Patriots klarte ikke å bygge på forbedrelsene fra 1991, og forsvaret ble rangert som #23 etter 1992-sesongen. New England endte sesongen 2–14, fire færre seiere enn i 1991. Etter sin tid med Patriots valgte Collier å pensjonere seg fra NFL.
Familie
Han var gift med Shirley Ann Ketelaar fra 1957 frem til hun døde i 2006. De hadde tre barn: Joel, Julie og Lisa. I februar 2009 ble Joel ansatt av Kansas City Chiefs general manager Scott Pioli, en tidligere leder i Patriots, som defensive backs coach for Chiefs’ hovedtrener Todd Haley. Innen 2010 var han assisterende general manager. Før 2009 var Collier secondary coach for the New England Patriots, og før det var han en assistenttrener for Miami Dolphins i 11 år.
Sonja Lang
Sonja Lang (født 1. november 1978) også kjent som Sonja Elen Kisa er en kanadisk lingvist og profesjonell oversetter (mellom engelsk, fransk og esperanto). I 2001 fant hun opp det konstruerte språket toki pona.
Halvromsfæring
Halvromsfæring er en størrelse av robåt mellom færing og seksæring. Den har kun to ro-rom som færingen, men i tillegg et halvt rom, et halvrom, mellom de to ro-rommene. Det er dette halvrommet som i riktig store halvromsfæringer kan være nesten så langt som et fullt rom, og få årefester også her, og har dermed 3 par årefester som en seksæring.
Ards
Ards er et distrikt i Nord-Irland. Administrasjonssenteret er Newtownards.
Bahrains Grand Prix 2008
Bahrains Grand Prix 2008 var et Formel 1-løp arrangert den 6. april 2008 på Bahrain International Circuit. Det var det tredje løpet i Formel 1-sesongen 2008.
Rapport
Det ble dobbelt Ferrari med Felipe Massa først i Bahrains Grand Prix 2008. Det var også Felipe Massa som tok starten etter at Robert Kubica ikke klarte å forsvare sitt beste startspor fra pole position. En annen som hadde en dårlig start – og en enda dårligere fortsettelse var Lewis Hamilton. Briten måtte klare seg uten poeng, noe som selvsagt ikke var bra for hans mesterskapsambisjoner. Kimi Räikkönen var en kort stund i posisjon til kanskje å kunne gjøre noe med Massa, men mye trafikk og ekstra skjerping fra teamkollegaen gjorde at han måtte nøye seg med andreplass.
Til tross for Kubicas start ble det likevel en svært god dag for BMW Sauber med tredje og fjerdeplass. Det er Robert Kubicas andre pallplassering på rad. Dette var Massas andre seier i Bahrains Grand Prix, ettersom han også vant her i 2007. Dette var også Massas første seier hvor han ikke har startet fra pole position.
Kvalifisering
Noter til tabellen:
Embetsed
En embetsed er et løfte som avlegges ved tiltredelse til et embete. Avgivelse av embetsed er et typisk krav som stilles til statssjefer og høyere embetsmenn før de tiltrer sitt embete. Eden kan være symbolsk, men det kan også være forbundet med straff eller andre sanksjoner å bryte den.
Kongen/Regenten (ikke et embete)
Grunnloven fastslår at Kongen skal gi følgende ed overfor Stortinget når han tiltrer: «Jeg lover og sverger å ville regjere kongeriket Norge i overensstemmelse med dets konstitusjon og lover, så sant hjelpe meg Gud den allmektige og allvitende!» Er Stortinget ikke samlet skal eden avgis skriftlig overfor statsrådet, og gjentas når Stortinget samles.
Dersom statsrådet styres av en regent skal regenten, før han tiltrer ledelsen av statsrådet, avgi følgende ed: «Jeg lover og sverger å ville forestå regjeringen i overensstemmelse med konstitusjonen og lovene, så sant hjelpe meg Gud den allmektige og allvitende!» Regenten avgir, i motsetning til monarken, eden skriftlig for Stortinget.
Embetsmenn
Embetsmenn skal avgi ed, eller forsikre hvis de er fritatt for ed, på at de vil være lydige og tro mot Kongen og Grunnloven.
Dommere
Fagdommere er embetsmenn, og skal følgelig avgi embetsed som andre embetsmenn nevnt over. Dommere skal i tillegg avgi en særskilt dommerforsikring. Forsikringen er fastsatt av Kongen både på bokmål og nynorsk. Bokmålsformen lyder slik: "Jeg forsikrer at jeg samvittighetsfullt vil opfylle mine plikter som dommer – at jeg vil handle og dømme således som jeg efter loven og for min samvittighet kan forsvare, og hverken av hat eller vennskap, hverken for gunst eller gave eller av annen årsak vike fra rett og rettferdighet."
Lekdommere og rettsvitner skal avgi egen forsikring. En lekdommer skal avgi forsikring om at han "saavel i denne sak som i alle fremtidige saker vil gi vel agt paa alt, som forhandles i retten, og at han vil dømme saaledes, som han vet sandest og rettest at være efter loven og sakens bevisligheter". Rettsvitner avgir forsikring på at de samvittighetsfullt vil oppfylle de plikter de er pålagt.
Hardy Rafn
Hardy Rafn (født 17. september 1930, død 23. januar 1997) var en dansk skuespiller. Han ble utdannet på Det kongelige Teaters elevskole 1954–1956 og deretter ansatt ved Odense Teater.
Han medvirket i en rekke filmer og fikk i sin mer enn 40 år lange skuespillerkarriere også roller i både tv og radio. På midten av 1970-tallet medvirket han i den norske filmen Fru Inger til Østråt, som hadde premiere i 1975.
I serien Matador huskes han som byrådsmedlem Gotfred Lund.
Umberto Mozzoni
Umberto Mozzoni (født 29. juni 1904 i Buenos Aires i Argentina, død 7. november 1983 i Roma) var en av Den katolske kirkes kardinaler, og var tilknyttet det pavelige diplomati. Han var nuntius i Argentina 1958–1969 og i Brasil 1969–1973.
Han deltok under Annet Vatikankonsil 1962–1965.
I 1973 ble han kreert til kardinal av pave Paul VI.
Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er: